भानपुरा के ग्राम भैंसोदा में शनिवार को भादौ माह की शिव चतुर्दशी के उपलक्ष्य में अस्पताल रोड़ स्थित सांवरिया महाराज मंदिर पर सांवलिया सेठ सेवा समिति की महिला मंंडल द्वारा छप्पन भोग का आयोजन किया गया। इसमे सर्वप्रथम पूजारी हरिवल्लभ बैरागी द्वारा भगवान सांवरिया सेठ का आकर्षक एवं मनमोहक श्रंगार किया गया। इसके बाद दोपहर करीब 1 बजे महिलाएं बड़ी संख्या में सज-धज एवं लाल चुनरी वाली साड़ी पहनकर घरो में बनाए गए स्वादिष्ठ व्यंजनों एवं अन्य मिठाइयो और फलो के साथ मंदिर परिसर पहुंची। यहां सांवरिया सेठ के गर्भगृह को स्वादिष्ट व्यंजनों और पकवानो से सजा दिया। पकवानो की खुशबु से मंदिर परिसर महक उठा। महिलाओ ने दिनभर मंदिर परिसर में भजन कीर्तन भी किए और राधा कृष्ण के भक्ति गीतों पर जमकर नृत्य भी किया गया। सांयकाल भगवान सांवरिया सेठ की महाआरती की गई और प्रसाद वितरण किया गया। इस अवसर पर महिला मंडल की सदस्य उषा जोशी, मोना सोनी, मंजू विश्वकर्मा, सावित्री पाटीदार, गायत्री श्रोत्रिय, संतोष श्रोत्रिय, भगवती सोनी, मंजुला सोनी, शीला द्विवेदी, श्यामू बाई पाटीदार, संतोष सोनी, गायत्री पाटीदार, बिंदु शर्मा, मंजू शर्मा, सज्जन बाई वप्ता सहित कई महिलाएं उपस्थित रही।छप्पन भोग के दर्शन ले लिए बड़ी संख्या में श्रद्धालु पहुंचे और धर्मलाभ लिया।